Hy moes uiteindelik met behulp van ’n prostese en ’n rolstoel beweeg, maar was die laaste ruk bedlêend. Hy het vandeesweek probleme met sy maag ondervind.
John van Reenen kort nadat hy sy prostese gekry het by die skildery wat hy van homself gemaak het. Foto: Verskaf
Hoe diep moet die liefde lê dat jy bereid is om jou titel as prinses en jou status as lid van ’n koningsgesin te versaak sodat jy verloof kan raak aan ’n man wat jy net sewe maande tevore ontmoet het?
Sy het onlangs haar titel, toelae en plek in die koninklike familie vir Kei Moriya prysgegee nadat sy in Desember aan hom voorgestel is.
Dié wet geld natuurlik nie vir die manlike lede van die koninklike familie nie. Maar op haar troudag op 29 Oktober het Ayako (28) by die tradisies gehou waarmee sy grootgeword het.
As trourok het sy ’n pragtige liggeel kimono gedra waarop die fynste blomme geborduur was, en haar hare is in die osuberakashi-styl van Japannese adellike vroue gestileer.
Toe sy weer daar uitstap, was sy ’n getroude vrou, maar nie meer ’n prinses nie. Ayako het goed geweet wat sy sal verloor as sy met haar geliefde Kei (32) trou, maar was tog bereid om dié prys te betaal.
Die seremonie in die heilige tempel, wat aan haar oupagrootjie keiser Meiji toegewy is, was ’n intieme Sjintoplegtigheid met net sowat 30 gaste. Shinto is ’n Japannese godsdiens vol ryk rituele.
Hulle het ook ’n tradisionele tamagushi-tak as ’n offerhande aan die gode geskenk. Ayako het gestraal toe sy en Kei, geklee in ’n swart oggendpak met ’n grys strepiesbroek, ná die seremonie met verslaggewers praat.
Ná die Shintoseremonie was dit tyd vir ’n spoggerige feesmaal waarvoor die pasgetroudes hul deftige klere aangetrek het – ’n swaelstertpak en strikdas vir hom en ’n sagpienk tabberd met klein wit satynblommetjies vir haar. In die bruid se hare het ’n tiara gepryk.
’n Vriend van die bruidegom, Yasuyuki Goto, het die gevoel van talle ander oor Japan heen verwoord: “Ek hoop hulle is baie gelukkig saam.”
Die ewe verliefde Kei, wat werk by Nippon Yusen, een van die grootste en oudste skeepsmaatskappye ter wêreld, het beloof hy sal sy vrou help om by die lewe van ’n gewone mens aan te pas.
Kei, wat effens ongemaklik gelyk het tussen al die prag en praal by die troue, het vertel hy was aangetrokke tot Ayako se sagtheid.
In ’n verklaring wat ná die troue uitgereik is, sê Hisako sy het Ayako grootgemaak om “haar voor te berei vir die dag wanneer sy haarself onderhou”, en sy hoop die paartjie “bou ’n goeie gesin vol geluk”.
Volgens die Japannese media het die gewese prinses ’n eenmalige uitbetaling van sowat R14 miljoen ontvang om “haar hoë lewenstandaard vol te hou nadat sy haar koninklike status verloor het”.
Ná haar vertrek uit die koninklike kring bestaan die Japannese koninklike familie nou uit net 18 lede. Boonop is die meeste van hulle vroue en kan hulle dus nie op die troon aanspraak maak nie.
Vanweë Japan se wet dat geen vrou ’n aanspraakmaker op die troon kan wees nie, is die 12-jarige nou alleen vir die oorlewing van die koninklike bloedlyn verantwoordelik.